title: 2012/488/EU: A Tanács határozata ( 2012. június 22. ) az Európai Uniónak az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodás által létrehozott, a kereskedelemmel és a fenntartható fejlődéssel foglalkozó bizottságban a civil társadalmi fórum működésének és a kereskedelemmel és a fenntartható fejlődéssel foglalkozó bizottság hatáskörébe tartozó területekkel kapcsolatos kérdéseknek a vizsgálatára létrehozandó szakértői testület felállítása tekintetében képviselendő álláspontjáról

text:
               28.8.2012

               HU

               Az Európai Unió Hivatalos Lapja

               L 231/1

         A TANÁCS HATÁROZATA
   (2012. június 22.)
   az Európai Uniónak az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodás által létrehozott, a kereskedelemmel és a fenntartható fejlődéssel foglalkozó bizottságban a civil társadalmi fórum működésének és a kereskedelemmel és a fenntartható fejlődéssel foglalkozó bizottság hatáskörébe tartozó területekkel kapcsolatos kérdéseknek a vizsgálatára létrehozandó szakértői testület felállítása tekintetében képviselendő álláspontjáról
   (2012/488/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 218. cikke (9) bekezdésével összefüggésben értelmezett 207. cikke (4) bekezdésének első albekezdésére,
   tekintettel az Európai Bizottság javaslatára,
   mivel:

               (1)

               A Tanács 2007. április 23-án felhatalmazta a Bizottságot, hogy az Európai Unió és tagállamai nevében tárgyalásokat folytasson a Koreai Köztársasággal egy szabadkereskedelmi megállapodásról.

               (2)

               Az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodást (1) (a továbbiakban: a megállapodás) 2010. október 6-án írták alá.

               (3)

               A megállapodás 15.10. cikkének (5) bekezdése szerint a megállapodást – feltételezve annak későbbi megkötését – 2011 július 1-je óta ideiglenesen alkalmazzák.

               (4)

               A megállapodás 13.13. cikke (1) bekezdése úgy rendelkezik, hogy a Felek a kereskedelemmel és a fenntartható fejlődéssel foglalkozó bizottság (a továbbiakban: a kereskedelemmel és a fenntartható fejlődéssel foglalkozó EU–Korea bizottság) határozatával döntenek a civil társadalmi fórum működéséről, legkésőbb a megállapodás hatálybalépését követő egy éven belül.

               (5)

               A 13.15. cikk (3) bekezdése rendelkezik egy olyan személyeket tartalmazó lista létrehozásáról, akiket fel lehet kérni arra, hogy a szakértői testület tagjai legyenek, amely a kereskedelemmel és a fenntartható fejlődéssel foglalkozó bizottság hatáskörébe tartozó olyan ügyeket vizsgálja ki, amelyet a kormányzati konzultációk során nem lehetett kielégítő módon lezárni.

               (6)

               Az Uniónak határoznia kell arról, hogy milyen álláspontot képvisel a civil társadalmi fórum működése és azon személyek listája tekintetében, akiket fel lehet kérni, hogy szakértőként járjanak el,

         ELFOGADTA EZT A HATÁROZATOT:
   1. cikk
   Az Uniónak az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodás által létrehozott, a kereskedelemmel és a fenntartható fejlődéssel foglalkozó EU–Korea bizottságban képviselendő álláspontja:

               a)

               a civil társadalmi fórumnak a megállapodás 13.13. cikke (1) bekezdésében előirányzott működése; és

               b)

               a megállapodás 13.15. cikkének (3) bekezdése szerinti, a szakértői testület tagjaként számba veendő képzett személyek listájának felállítása tekintetében

         a kereskedelemmel és fenntartható fejlődéssel foglalkozó EU–Korea bizottság e határozathoz csatolt határozattervezetén alapul.
   2. cikk
   Ez a határozat az elfogadásának napján lép hatályba.

      Kelt Luxembourgban, 2012. június 22-én.

            a Tanács részéről

            az elnök

         M. VESTAGER

      (1)  HL L 127., 2011.5.14., 6. o.

      TERVEZET
      A KERESKEDELEMMEL ÉS A FENNTARTHATÓ FEJLŐDÉSSEL FOGLALKOZÓ EU–KOREA BIZOTTSÁG …/2012 HATÁROZATTERVEZETE
      (…)
      az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodás 13.13. cikke alapján a civil társadalmi fórum működési szabályainak elfogadásáról
      A KERESKEDELEMMEL ÉS A FENNTARTHATÓ FEJLŐDÉSSEL FOGLALKOZÓ EU–KOREA BIZOTTSÁG,
      tekintettel az egyrészről az Európai Unió és tagállamai, másrészről a Koreai Köztársaság között létrejött, 2010. október 6-án Brüsszelben aláírt szabadkereskedelmi megállapodásra (a továbbiakban: a megállapodás) és különösen annak 13.13. cikkére,
      mivel:

                  (1)

                  A megállapodás 13.13. cikke úgy rendelkezik, hogy a Felek belföldi tanácsadó csoportjai a civil társadalmi fórum keretében találkoznak.

                  (2)

                  A civil társadalmi fórumot a belföldi tanácsadó csoport(ok) tagjainak kiegyensúlyozott képviseletének elve alapján kell összeállítani.

                  (3)

                  A Felek a kereskedelemmel és a fenntartható fejlődéssel foglalkozó EU–Korea bizottság határozatával döntenek a civil társadalmi fórum működéséről, legkésőbb a megállapodás hatálybalépését követő egy éven belül,

            ELFOGADTA EZT A HATÁROZATOT:
      1. cikk
      A civil társadalmi fórum működési szabályai az e határozat mellékletében foglaltak szerint életbe lépnek.
      2. cikk
      Ez a határozat az elfogadásának napján lép hatályba.

         Kelt …-ban/-ben, …-án/-én.

            a kereskedelemmel és a fenntartható fejlődéssel foglalkozó EU–Korea bizottság részéről

               a kereskedelemmel és a fenntartható fejlődéssel foglalkozó EU–Korea bizottság társelnöke a Koreai Köztársaság részéről

            …

               a kereskedelemmel és a fenntartható fejlődéssel foglalkozó EU–Korea bizottság társelnöke az Európai Unió részéről

            …

         MELLÉKLET

            A CIVIL TÁRSADALMI FÓRUM MŰKÖDÉSI SZABÁLYAI

         1. cikk
         A civil társadalmi fórum az EU belföldi tanácsadói csoportjának 12, valamint Korea belföldi tanácsadói csoportjának 12, az adott belföldi tanácsadó csoportok által erre kijelölt tagjából áll. A fórumon a tagok mellett szakértői tanácsadók is részt vehetnek. A Felek által a civil társadalmi fórumba delegált képviselők közül legalább három az üzleti szervezeteket, a szakszervezeteket, illetve a nem kormányzati környezetvédelmi szervezeteket képviseli.
         2. cikk
         A civil társadalmi fórumnak egy uniós és egy koreai társelnöke van. A civil társadalmi fórumba a társelnököket az EU, illetve Korea belföldi tanácsadó csoportjai jelölik ki tagjaik közül.
         A társelnökök állítják össze a civil társadalmi fórum üléseinek napirendjét a saját belföldi tanácsadó csoportjaik által felterjesztett napirendi pontok alapján. A napirendnek ezenfelül minden esetben tartalmaznia kell a továbbiakat:

                     a)

                     tájékoztatás a Felek részéről a kereskedelemmel és a fenntartható fejlődéssel foglalkozó fejezet végrehajtásáról;

                     b)

                     jelentés a 13.14. cikk keretében tartott konzultációkról, valamint a 13.15. cikkben előírt szakértői testület munkájáról.

               3. cikk
         A civil társadalmi fórum a Felek ellenkező megállapodásának hiányában évente legalább egyszer ülésezik, felváltva Brüsszelben, illetve Szöulban. A belföldi tanácsadó csoportok legalább egyikének kérésére rendkívüli találkozó összehívására is mód van.

      TERVEZET
      A KERESKEDELEMMEL ÉS A FENNTRARTHATÓ FEJLŐDÉSSEL FOGLALKOZÓ EU–KOREA BIZOTTSÁG …/2012 HATÁROZATTERVEZETE
      (…)
      az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodás 13.15. cikkében előírt szakértői testület felállításáról
      A KERESKEDELEMMEL ÉS A FENNTARTHATÓ FEJLŐDÉSSEL FOGLALKOZÓ EU–KOREA BIZOTTSÁG,
      tekintettel az egyrészről az Európai Unió és tagállamai, másrészről a Koreai Köztársaság (a továbbiakban: a Felek) között létrejött, 2010. október 6-án Brüsszelben aláírt szabadkereskedelmi megállapodásra (a továbbiakban: a megállapodás) és különösen annak 13.15. cikkére,
      mivel:

                  (1)

                  A Felek bármelyike kérheti a tanácsadó testület összehívását egy olyan ügy kivizsgálása érdekében, amelyet kormányzati konzultációkon nem sikerült kielégítően lezárni.

                  (2)

                  A kereskedelemmel és a fenntartható fejlődéssel foglalkozó EU–Korea bizottság ellenőrzi a szakértői testület ajánlásainak végrehajtását.

                  (3)

                  A Felek összeállítottak egy 18 névből álló listát, amelyet e határozat melléklete tartalmaz,

            ELFOGADTA EZT A HATÁROZATOT:
      1. cikk
      A megállapodás 13.15. cikkének céljából testületi tagként jelölhető szakértők egyezményes listáját e határozat melléklete tartalmazza.
      2. cikk
      Ez a rendelet elfogadásának napján lép hatályba, és arról tájékoztatni kell az EU–Korea kereskedelmi bizottságot.

         Kelt …-ban/-ben, …-án/-én.

            a kereskedelemmel és a fenntartható fejlődéssel foglalkozó EU–Korea bizottság részéről

               a kereskedelemmel és a fenntartható fejlődéssel foglalkozó EU–Korea bizottság társelnöke a Koreai Köztársaság részéről

            …

               a kereskedelemmel és a fenntartható fejlődéssel foglalkozó EU–Korea bizottság társelnöke az Európai Unió részéről

            …

         MELLÉKLET

            SZAKÉRTŐI LISTA

            Korea által javasolt szakértők

                     Kee-whahn CHAH

                     Young Gil CHO

                     Weon Jung KIM

                     Suh-Yong CHUNG

                     Taek-Whan HAN

                     Won-Mog CHOI

            Az EU által javasolt szakértők

                     Eddy LAURIJSSEN

                     Jorge CARDONA

                     Karin LUKAS

                     Hélène RUIZ FABRI

                     Laurence BOISSON DE CHAZOURNES

                     Geert VAN CALSTER

            Elnökök

                     Thomas P. PINANSKY

                     Nguyen Van TAI

                     Le HA THANH

                     Jill MURRAY

                     Ricardo MELÉNDEZ-ORTIZ

                     Nathalie BERNASCONI-OSTERWALDER


title: A Tanács (KKBP) 2015/555 határozata ( 2015. április 7. ) az iráni helyzetre tekintettel egyes személyekkel és szervezetekkel szemben hozott korlátozó intézkedésekről szóló 2011/235/KKBP határozat módosításáról

text:
               8.4.2015

               HU

               Az Európai Unió Hivatalos Lapja

               L 92/91

         A TANÁCS (KKBP) 2015/555 HATÁROZATA
   (2015. április 7.)
   az iráni helyzetre tekintettel egyes személyekkel és szervezetekkel szemben hozott korlátozó intézkedésekről szóló 2011/235/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2011. április 12-én elfogadta a 2011/235/KKBP határozatot (1).

               (2)

               A 2011/235/KKBP határozat felülvizsgálata alapján az abban foglalt korlátozó intézkedéseket 2016. április 13-ig meg kell hosszabbítani.

               (3)

               A Tanács azt is megállapította, hogy a 2011/235/KKBP határozat mellékletében foglalt egyes személyekre és az egyik szervezetre vonatkozó bejegyzéseket naprakésszé kell tenni.

               (4)

               Ezenfelül nem indokolt a továbbiakban két személynek a 2011/235/KKBP határozat mellékletében foglalt, korlátozó intézkedések hatálya alá tartozó személyek és szervezetek jegyzékében való szerepeltetése.

               (5)

               Emellett a 2011/235/KKBP határozat mellékletében már szereplő személyre vonatkozó bejegyzést törölni kell.

               (6)

               A 2011/235/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/235/KKBP határozat 6. cikkének (2) bekezdése helyébe a következő szöveg lép:

      „(2)   Ezt a határozatot 2016. április 13-ig kell alkalmazni. A határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, a határozatot meg kell újítani, vagy adott esetben módosítani kell.”

   2. cikk
   A 2011/235/KKBP határozat melléklete az e határozat mellékletében foglaltak szerint módosul.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2015. április 7-én.

            a Tanács részéről

            az elnök

         E. RINKĒVIČS

      (1)  A Tanács 2011/235/KKBP határozata (2011. április 12.) az iráni helyzetre tekintettel egyes személyekkel és szervezetekkel szemben hozott korlátozó intézkedésekről (HL L 100., 2011.4.14., 51. o.).

      MELLÉKLET

                  1.

                  A következő személyekre vonatkozó bejegyzéseket törölni kell a 2011/235/KKBP határozat mellékletében foglalt jegyzékből:

                              42.

                              HEYDARI Nabiollah

                              70.

                              REZVANI Gholomani

                              72.

                              ELAHI Mousa Khalil

                  2.

                  A 2011/235/KKBP határozat mellékletében szereplő következő személyekre és szervezetre vonatkozó bejegyzések helyébe az alábbi bejegyzések lépnek:

                     Személyek

                              Név

                              Azonosító adat

                              Indoklás

                              A jegyzékbe való felvétel időpontja

                              10.

                              RADAN Ahmad-Reza

                              Születési hely: Iszfahán (Irán) – Születési idő: 1963

                              A Rendőrségi Stratégiai Tanulmányok Központjának vezetője, az Iráni Nemzeti Rendőrség korábbi helyettes vezetője 2014. júniusig. Radan 2008-tól volt az Iráni Nemzeti Rendőrség helyettes vezetője, és ilyen minőségében ő felelt a rendőrség által a tüntetőkkel szemben elkövetett verésekért, gyilkosságokért, önkényes letartóztatásokért és fogva tartásokért.

                              2011.4.12.

                              13.

                              TAEB Hossein

                              Születési hely: Teherán – Születési idő: 1963

                              Az IRGC hírszerzési alparancsnoka. A Baszidzs korábbi parancsnoka 2009. októberig. A parancsnoksága alá tartozó erők részt vettek békés tüntetők tömeges megverésében, meggyilkolásában, fogva tartásában és kínzásában.

                              2011.4.12.

                              14.

                              SHARIATI Seyeed Hassan

                              A Meshedi Bíróság korábbi vezetője 2014. szeptemberig. Valószínűleg már folyamatban van egy másik tisztségbe való kinevezése. A felügyelete alatt lefolytatott tárgyalások rögtönítélő, zárt ülésben megtartott tárgyalások voltak, ahol a vádlottak alapvető jogait nem tartották tiszteletben, és az ítéleteket erővel vagy kínzással kikényszerített vallomásokra alapozták. Mivel tömegével adtak ki kivégzési parancsot, a halálbüntetések kiszabása a tisztességes bírósági eljárás biztosítása nélkül történt.

                              2011.4.12.

                              15.

                              DORRI- NADJAFABADI Ghorban-Ali

                              Születési hely: Nadzsafabad (Irán) – Születési idő: 1945

                              A Szakértők Közgyűlésének tagja, valamint a legfelsőbb vezetőt képviseli a Markazi („középső”) tartományban. Irán korábbi főügyésze 2009. szeptemberig, valamint korábbi hírszerzési miniszter, Khatami elnöksége alatt.
                              Irán főügyészeként ő rendelte el és felügyelte a választások utáni első tüntetéseket követő kirakatpereket, ahol a vádlottaknak nem biztosították a jogaikat, és ügyvédet sem. Felelősséggel tartozik a kahrizaki visszaélésekért is.

                              2011.4.12.

                              16.

                              HADDAD Hassan (más néven: Hassan ZAREH DEHNAVI)

                              Korábbi bíró, Teheráni Forradalmi Bíróság, 26. körzet. Ő felelt a választásokat követő válság kapcsán fogva tartottak ügyeiért, és az elhallgattatásuk céljából rendszeresen megfélemlítette a fogvatartottak családját. Döntő szerepe volt a kahrizaki börtönbe való bebörtönzések elrendelésében. 2014. novemberben az iráni hatóságok hivatalosan elismerték, hogy szerepe volt a fogvatartottak halálában.

                              2011.4.12.

                              18.

                              HEYDARIFAR Ali-Akbar

                              Korábbi bíró, Teheráni Forradalmi Bíróság. Részt vett a tüntetők ügyeivel kapcsolatos tárgyalásokon. A bíróság meghallgatta a kahrizaki börtönben kikényszerített vallomások kapcsán. Döntő szerepe volt a kahrizaki börtönbe való bebörtönzések elrendelésében. 2014. novemberben az iráni hatóságok hivatalosan elismerték, hogy szerepe volt a fogvatartottak elhalálozásában.

                              2011.4.12.

                              19.

                              JAFARI- DOLATABADI Abbas

                              Születési hely: Jazd (Irán) – Születési idő: 1953

                              Teheráni főügyész 2009. augusztus óta. Dolatabadi hivatala nagy számú tüntetőt helyezett vád alá, köztük olyan személyeket, akik 2009 decemberében részt vettek az Ashura-napi tüntetéseken. 2009 szeptemberében elrendelte Karroubi hivatalának bezárását és több reformpolitikus letartóztatását, 2010 júniusában pedig betiltott két reformpárti politikai pártot. Hivatala a „Muharebeh” vádjával (Isten elleni háború) vádolt meg tüntetőket, amely halálbüntetést von maga után, és megtagadta a tisztességes eljárás biztosítását. Hivatala továbbá a politikai ellenzék elleni széles körű erőszakos fellépés részeként reformpárti személyeket, emberi jogi aktivistákat és a médiában dolgozókat vett célba és tartóztatott le.

                              20.

                              MOGHISSEH Mohammad (más néven: NASSERIAN)

                              Bíró, a Teheráni Forradalmi Bíróság vezetője, 28. körzet. Választások utáni ügyekkel foglalkozott. Tisztességtelen bírósági eljárásokban hosszú szabadságvesztés-büntetést kiszabó ítéleteket hozott társadalmi és politikai aktivisták, valamint újságírók ellen, továbbá halálbüntetést kiszabó ítéleteket számos tüntető, illetve társadalmi és politikai aktivista ellen.

                              2011.4.12.

                              21.

                              MOHSENI-EJEI Gholam-Hossein

                              Születési hely: Edzsije – Születési idő: 1956 körül

                              Irán főügyésze 2009. szeptember óta, a bírói kar szóvivője, valamint korábbi hírszerzési miniszter, a 2009-es választások idején. A 2009-es választások idején ő volt a hírszerzési miniszter, és az irányítása alá tartozó hírszerzési ügynökök aktivisták, újságírók, a rendszert bírálók és reformpárti politikusok százainak fogva tartásáért és kínzásáért, valamint hamis vallomások kikényszerítéséért voltak felelősek. Ezenfelül politikai szereplőket hamis vallomások megtételére kényszerítettek elviselhetetlen kihallgatások folyamán, amelyeknek részeként kínozták, bántották, zsarolták őket, és családtagjaikat megfenyegették.

                              2011.4.12.

                              22.

                              MORTAZAVI Said

                              Születési hely: Mejbod, Jazd tartomány (Irán) – Születési idő: 1967

                              Korábbi teheráni főügyész 2009. augusztusig.
                              Teheráni főügyészként olyan általános hatályú határozatot adott ki, amelyet aktivisták, újságírók és diákok százainak őrizetbe vételéhez használtak fel. 2010. januárban egy parlamenti vizsgálat megállapította, hogy közvetlenül felelős három olyan fogoly fogva tartásáért, akik az őrizet során később elhaláloztak. 2010. augusztusban felfüggesztették hivatalából, miután az iráni igazságszolgáltatás vizsgálatot folytatott ellene azzal kapcsolatban, hogy mi volt a szerepe a választások után az ő parancsára letartóztatott három férfi halálában. 2014. novemberben az iráni hatóságok hivatalosan elismerték, hogy szerepe volt a fogvatartottak halálában.

                              2011.4.12.

                              23.

                              PIR-ABASSI Abbas

                              Bíró, Teheráni Forradalmi Bíróság, 26. körzet. A választások utáni ügyekért felel, tisztességtelen bírósági eljárásokban hosszú szabadságvesztés-büntetést kiszabó ítéleteket hozott emberi jogi aktivisták ellen, valamint halálbüntetést kiszabó ítéleteket számos tüntető ellen.

                              2011.4.12.

                              28.

                              YASAGHI Ali-Akbar

                              A Legfelsőbb Bíróság bírája. Korábbi tárgyalásvezető bíró, Meshedi Forradalmi Bíróság. A felügyelete alatt lefolytatott tárgyalások rögtönítélő, zárt ülésben megtartott tárgyalások voltak, ahol a vádlottak alapvető jogait nem tartották tiszteletben. Mivel tömegével adtak ki kivégzési parancsot, a halálbüntetések kiszabása a tisztességes bírósági eljárás biztosítása nélkül történt.

                              2011.4.12.

                              30.

                              ESMAILI Gholam-Hossein

                              A teheráni bírói kar elnöke. Az Iráni Börtönök Szervezetének korábbi vezetője. Ezen minőségében közreműködött politikai tüntetők tömeges őrizetbe vételében és a börtönökben elkövetett visszaélések eltussolásában.

                              2011.4.12.

                              34.

                              AKBARSHAHI Ali-Reza

                              Az Iráni Kábítószer Elleni Parancsnokság főigazgatója. A teheráni rendőrség korábbi parancsnoka. Vezetése alatt a rendőri erők törvénytelen erőszakot alkalmaztak a gyanúsítottakkal szemben a letartóztatás és az előzetes fogva tartás során. A teheráni rendőrség továbbá 2009 júniusában részt vett a teheráni egyetemi kollégiumokkal szembeni rajtaütésekben, amelyek során egy iráni madzslisz bizottság szerint több mint 100 diák sérült meg a rendőrség és a Baszidzs akciói nyomán.

                              2011.10.10.

                              36.

                              AVAEE Seyyed Ali-Reza (más néven: AVAEE Seyyed Alireza)

                              2014. április óta tanácsadó a Bírák Fegyelmi Bíróságán. A teheráni bírói kar korábbi elnöke. A teheráni bírói kar elnökeként felelős volt az emberi jogok megsértésért, önkényes letartóztatásokért, a fogvatartottak jogainak megtagadásáért és a kivégzések számának növekedéséért.

                              2011.10.10.

                              37.

                              BANESHI Jaber

                              Az iráni bírói kar tanácsadója. Korábbi sirázi ügyész 2012-ig. Felelős volt a halálbüntetés túlzott és egyre terjedő alkalmazásáért azáltal, hogy több tucat halálbüntetést szabott ki. Ügyész volt a 2008-as sirázi pokolgépes merénylet ügyében, amelyet a rezsim arra használt fel, hogy számos ellenfelét halálra ítélje.

                              2011.10.10.

                              40.

                              HABIBI Mohammad Reza

                              Iszfahán helyettes ügyésze. Részt vett a vádlottaktól a tisztességes eljárást megtagadó eljárásokban; ilyen volt például a 2011 májusában azt követően kivégzett Abdollah Fathi ügye, hogy Habibi a 2010. márciusi tárgyalásán figyelmen kívül hagyta a meghallhatáshoz való jogát és a mentális egészségi állapotát. Közreműködött tehát a szabályszerű eljáráshoz való jog súlyos megsértésében, ami hozzájárult a halálbüntetés túlzott és egyre terjedő alkalmazásához, valamint ahhoz, hogy 2011 óta ugrásszerűen megnőtt a kivégzések száma.

                              2011.10.10.

                              41.

                              HEJAZI Mohammad

                              Születési hely: Iszfahán Születési idő: 1956

                              A fegyveres erők helyettes vezetőjeként kulcsszerepet töltött be Irán „ellenségeinek” megfélemlítésében és megfenyegetésében, valamint az iraki kurd falvak bombázásában. Az Iszlám Forradalmi Gárda Sarollah hadtestének korábbi vezetőjeként és a Baszidzs milícia korábbi vezetőjeként központi szerepe volt a választásokat követő, tüntetők elleni erőszakos fellépésekben.

                              2011.10.10.

                              47.

                              KHALILOLLAHI Moussa (más néven: KHALILOLLAHI Mousa, ELAHI Mousa Khalil)

                              Tebrizi ügyész. Részt vett Sakineh Mohammadi-Ashtiani ügyében, és közreműködik a szabályszerű eljáráshoz való jog súlyos megsértésében.

                              2011.10.10.

                              48.

                              MAHSOULI Sadeq (más néven: MAHSULI, Sadeq)

                              Születési hely: Urmia (Irán) Születési idő: 1959/60

                              Mahmúd Ahmadinezsád korábbi iráni elnöknek és a Hasznosítási Tanács jelenlegi tagjának a tanácsadója és az Ellenállási Front tagja. Népjóléti és társadalombiztosítási miniszter 2009 és 2011 között. Belügyminiszter 2009. augusztusig. Belügyminiszterként Mahsoulinak hatalma volt valamennyi rendőri erő, belügyminisztériumi biztonsági ügynök és titkosrendőr felett. Az irányítása alatt álló erők hajtották végre 2009. június 14-én a Teheráni Egyetem kollégiumaival szembeni támadásokat, valamint ők kínozták meg a diákokat a minisztérium alagsorában (az alagsor hírhedt 4. szintjén). Más tüntetők a rendőrség által Mahsouli irányítása mellett működtetett kahrizaki börtönben szenvedtek súlyos visszaéléseket.

                              2011.10.10.

                              49.

                              MALEKI Mojtaba

                              Kermanshahi ügyész. Szerepet játszott az Iránban kiszabott halálos ítéletek számának drámai növekedésében, többek között lefolytatva a vádeljárást hét olyan fogoly ügyében, akiket azután kábítószer-kereskedelemért elítéltek és még aznap – 2010. január 3-án – felakasztottak a kermanshahi központi börtönben.

                              2011.10.10.

                              52.

                              KHODAEI SOURI Hojatollah

                              Születési hely: Selseleh (Irán) – Születési idő: 1964

                              A nemzetbiztonsági és külpolitikai bizottság tagja. Loresztán tartomány parlamenti képviselője. A parlament kül- és biztonságpolitikai bizottságának tagja. Az evini börtön korábbi vezetője 2012-ig. Souri vezetése alatt a kínzás bevett gyakorlat volt az evini börtönben. A 209. körletben számos aktivistát tartottak fogva a hatalmon lévő kormánnyal szembeni békés tevékenységeik miatt.

                              2011.10.10.

                              53.

                              TALA Hossein (más néven: TALA Hosseyn)

                              Iráni parlamenti képviselő. Teherán tartomány korábbi főkormányzója („Farmandar”) 2010 szeptemberéig, felelős volt a rendőri erők beavatkozásáért és ezáltal a tüntetések elnyomásáért.
                              2010 decemberében kitüntetésben részesült a választásokat követő kemény fellépésekben játszott szerepéért.

                              2011.10.10.

                              54.

                              TAMADDON Morteza (más néven: TAMADON Morteza)

                              Születési hely: Sáhre-Kord – Iszfahán Születési idő: 1959

                              Teherán tartomány közbiztonsági tanácsának a vezetője. Az Iszlám Forradalmi Gárda tagja, Teherán tartomány korábbi főkormányzója.
                              Kormányzóként, valamint Teherán tartomány közbiztonsági tanácsának vezetőjeként általános felelősség terheli az Iszlám Forradalmi Gárda által Teherán tartományban elkövetett minden elnyomó tevékenységért, beleértve a 2009. júniusa óta zajló politikai tüntetések leverését is.

                              2011.10.10.

                              57.

                              HAJMOHAM- MADI Aziz

                              Teherán tartomány büntetőbíróságának bírája. Az Evini Bíróság első tanácsának korábbi bírája. A tüntetőkkel szemben indított eljárásokban több tárgyalást is vezetett, például Abdol-Reza Ghanbari tanár ügyében, akit politikai tevékenysége miatt 2010 januárjában letartóztattak és halálra ítéltek. Az Evini Elsőfokú Bíróság az evini börtön falai között jött létre, és létrehozását Jafari Dolatabadi 2010 márciusában a védelmébe vette. Ebben a börtönben egyes vádlottakat elkülönítve tartottak, rossz bánásmódban részesítettek és hamis tanúvallomásokra kényszerítettek.

                              2011.10.10.

                              59.

                              BAKHTIARI Seyyed Morteza

                              Születési hely: Meshed (Irán) Születési idő: 1952

                              Az államügyész helyettese, politikai és biztonsági kérdésekért felelős. Korábbi igazságügy-miniszter 2009 és 2013 között.
                              Igazságügy-minisztersége idején az iráni börtönviszonyok színvonala jócskán a nemzetközileg elfogadott normák szintje alá süllyedt, és a fogvatartottakkal szembeni rossz bánásmód általános gyakorlattá vált. Emellett kulcsszerepet játszott az iráni diaszpóra fenyegetésében és zaklatásában azáltal, hogy bejelentette egy olyan különleges bíróság felállítását, amely kizárólag az országhatárokon kívül élő irániakkal kapcsolatos ügyekkel foglalkozik. Emellett az ő irányítása alatt hirtelen megugrott az Iránban végrehajtott kivégzések száma, beleértve a kormány által elhallgatott titkos kivégzéseket és a kábítószerrel kapcsolatos bűncselekményekért való kivégzéseket is.

                              2011.10.10.

                              60.

                              HOSSEINI Dr Mohammad (más néven: HOSSEYNI, Dr Seyyed Mohammad; Seyed, Sayyed és Sayyid)

                              Születési hely: Rafszandzsán, Kermán tartomány Születési idő: 1961

                              Mahmúd Ahmadinezsád korábbi iráni elnöknek és a Hasznosítási Tanács jelenlegi tagjának a tanácsadója. Korábbi kulturális és iszlámügyi miniszter (2009–2013). A Forradalmi Gárda volt tagja, közreműködött az újságírók elnyomásában.

                              2011.10.10.

                              61.

                              MOSLEHI Heydar (más néven: MOSLEHI Heidar; MOSLEHI Haidar)

                              Születési hely: Iszfahán (Irán) Születési idő: 1956

                              A papság háborús szerepéről szóló kiadványokkal foglalkozó szervezet vezetője. Korábbi hírszerzési miniszter (2009–2013).
                              A hírszerzési minisztérium az irányítása alatt folytatta a tüntetők és a rendszer bírálói önkényes fogva tartásának és üldözésének általános gyakorlatát. A hírszerzési minisztérium továbbra is fenntartja az evini börtön 209. körletét, ahol számos aktivistát tartanak fogva a hatalmon lévő kormánnyal szembeni békés tevékenységeik miatt. A hírszerzési minisztérium vallatói a 209. körletben a foglyokkal szemben verést, lelki terrort és nemi erőszakot alkalmaztak.

                              2011.10.10.

                              62.

                              ZARGHAMI Ezzatollah

                              Születési hely: Dezful (Irán) Születési idő: 1959. július 22.

                              Az Iráni Iszlám Köztársaság Műsorszolgáltatási Hatóságának (IRIB) vezetője 2014 novemberéig. Valószínűleg már folyamatban van egy másik tisztségbe való kinevezése. Az IRIB-nél betöltött tisztségében ő felelt a programokat érintő döntésekért. Az IRIB 2009 augusztusában és 2011 decemberében fogvatartottak által kényszer alatt tett vallomásokat és számos kirakatpert sugárzott. Ez a tisztességes és jogszerű eljáráshoz való joggal kapcsolatos nemzetközi előírások egyértelmű megsértése.

                              2012.3.23.

                              63.

                              TAGHIPOUR Reza

                              Születési hely: Maragheh (Irán) Születési idő: 1957

                              A teheráni városi tanács tagja. Korábbi információs és hírközlési miniszter (2009–2012)
                              Információs miniszterként a cenzúráért, valamint az internetes tevékenységeknek és a kommunikáció minden formájának (különös tekintettel a mobiltelefonokra) az ellenőrzéséért felelős egyik legmagasabb rangú tisztviselő volt. Politikai fogvatartottak kihallgatása során a kihallgatók a fogvatartottak személyes adatait, e-mailjeit és beszélgetéseit is felhasználják. A 2009-es elnökválasztás óta az utcai demonstrációk alatt számos alkalommal blokkolták a mobilhálózatok használatát és a szöveges üzenetküldést, zavarták a TV-csatornák műholdas adásait, az internetforgalmat pedig lokálisan felfüggesztették vagy legalábbis lelassították.

                              2012.3.23.

                              64.

                              KAZEMI Toraj

                              A rendőrség műszaki és kommunikációs részlegének ezredese. Kormányzati hackereket toborzó kampányt indított annak érdekében, hogy hatékonyabban ellenőrizzék az internetes adatforgalmat, és gátolják a „kártékony” weboldalak működését.

                              2012.3.23.

                              65.

                              LARIJANI Sadeq

                              Születési hely: Nedzsef (Irak) Születési idő: 1960 vagy 1961. augusztus

                              A bírói kar elnöke. A bírói kar elnökének jóvá kell hagynia, illetve ellen kell jegyeznie minden olyan ítéletet, amelyet qisas (megtorlás), hodoud (Isten ellen elkövetett bűnök) és ta'zirat (az állam ellen elkövetett bűncselekmények) ügyében hoznak. Ez halálbüntetést, korbácsolást és amputálást kirovó ítéleteket is magában foglal. Ily módon a nemzetközi előírásokat megsértve számos halálos ítéletet is személyesen ellenjegyzett, többek között megkövezéseket, akasztásokat, fiatalkorúak kivégzését és nyilvános kivégzéseket, amelyek során például hidakra több ezres tömegek előtt akasztottak fel fogvatartottakat.
                              Csonkítást – például amputálást, valamint savnak az elítélt szemébe csepegtetését – kimondó ítéleteket is jóváhagyott. Sadeq Larijani hivatalba lépése óta jelentősen megszaporodtak a politikai indíttatású letartóztatások, valamint megnőtt az emberijog-védők és a kisebbséghez tartozó személyek önkényes letartóztatásainak a száma. 2009 óta a kivégzések száma is látványosan megnőtt. Sadeq Larijanit emellett felelősség terheli azért, hogy az iráni igazságszolgáltatási folyamatban rendszerszinten sérül a tisztességes eljáráshoz való jog.

                              2012.3.23.

                              66.

                              MIRHEJAZI Ali

                              A legfelsőbb vezető belső köreihez tartozik, részt vett a tiltakozások elfojtását szolgáló azon utasítások kidolgozásában, amelyeket 2009 óta alkalmaznak, továbbá kapcsolatban áll a tiltakozások elfojtásáért felelős személyekkel.

                              2012.3.23.

                              68.

                              RAMIN Mohammad-Ali

                              Születési hely: Dezful (Irán) Születési idő: 1954

                              A Nemzetközi Holokauszt Alapítvány főtitkára, amely szervezet 2006-ban, a holokauszt felülvizsgálatával foglalkozó nemzetközi konferencián jött létre. A konferenciát az iráni kormány nevében Ramin szervezte meg. Mivel 2013 decemberéig a sajtóért felelős miniszterhelyettes volt, elsődlegesen ő felel a cenzúráért. Közvetlenül felelős több reformpárti sajtóorgánum betiltásáért (Etemad, Etemad-e Melli, Shargh stb.), a független újságírói szakszervezet megszüntetéséért, továbbá újságírók megfélemlítéséért, illetve letartóztatásáért.

                              2012.3.23.

                              69.

                              MORTAZAVI Seyyed Solat

                              Születési hely: Mejbod (Irán) Születési idő: 1967

                              Irán második legnagyobb városának, Meshednek a polgármestere, ahol rendszeresen tartanak nyilvános kivégzéseket. Politikai ügyekért felelős korábbi belügyminiszter-helyettes. Felelős volt a törvényes jogaik – többek között a véleménynyilvánítás szabadsága – védelmében szót emelő személyekkel szembeni erőszakos fellépésért. Később a 2012-es parlamenti választások és a 2013-as elnökválasztás idejére az iráni választási bizottság vezetőjévé nevezték ki.

                              2012.3.23.

                              73.

                              FAHRADI Ali

                              Karadzsi ügyész. Többek között azzal, hogy vádeljárást folytat halálbüntetést kiszabó tárgyalásokon, súlyosan megsérti az emberi jogokat. Ügyészsége idején nagy számban hajtottak végre kivégzéseket a karadzsi régióban.

                              2012.3.23.

                              74.

                              REZVANMA- NESH Ali

                              Ügyész. Súlyosan megsértette az emberi jogokat, többek között tevékenységével hozzájárult egy fiatalkorú kivégzéséhez.

                              2012.3.23.

                              75.

                              RAMEZANI Gholamhosein

                              A védelmi minisztérium biztonsági vezetője. Az IRGC korábbi védelmi és biztonsági vezetője 2012 márciusáig. Az IRGC korábbi hírszerzési parancsnoka 2009 októberéig. Közreműködött a véleménynyilvánítás szabadságának elfolytásában, többek között kapcsolatban állt olyan személyekkel, akik a bloggerek/újságírók 2004-es letartóztatásáért és megkínzásáért felelősek, és a híradások szerint szerepe volt a választásokat követő 2009-es tüntetések elfojtásában.

                              2012.3.23.

                              77.

                              JAFARI Reza

                              Születési idő: 1967

                              2012 óta tanácsadó a Bírák Fegyelmi Bíróságán. A büntetendő webes tartalmak meghatározásával foglalkozó bizottság tagja, amely szerv a weboldalakért és a közösségi média cenzúrájáért felel. A számítástechnikai bűnözés üldözéséért felelős különleges egység korábbi vezetője 2007 és 2012 között. Részt vett a véleménynyilvánítás szabadságának elnyomásában, többek között felelős volt bloggerek és újságírók letartóztatásáért, fogva tartásáért és büntetőeljárás alá vonásáért. A számítástechnikai bűnözés gyanújával letartóztatott személyekkel rosszul bántak, és a velük szemben folytatott bírósági eljárás tisztességtelen volt.

                              2012.3.23.

                              78.

                              RESHTE- AHMADI Bahram

                              Az egyik észak teheráni rendes bíróság bírája. Korábban ellenőr a Teheráni Államügyészi Hivatalban. Teherán tartomány büntetés-végrehajtási ügyekkel foglalkozó hivatalának helyettes vezetője. Teherán korábbi ügyészhelyettese 2013-ig. Ő irányította az evini ügyészi hivatalt. Megtagadta a bebörtönzött emberijog-védők és a politikai fogvatartottak jogait, többek között a látogatáshoz való jogot és a fogvatartottak egyéb jogait.

                              2012.3.23.

                              79.

                              RASHIDI AGHDAM, Ali Ashraf

                              Az evini börtön 2012 közepén kinevezett parancsnoka. Kinevezése óta romlottak a börtönkörülmények, és a híradások szerint egyre rosszabbul bánnak a fogvatartottakkal. 2012 októberében, jogai megsértése és a börtönőrök erőszakos fellépése elleni tiltakozásul kilenc női rab éhségsztrájkba kezdett.

                              2013.3.12.

                              80.

                              KIASATI Morteza

                              Az Ahvázi Forradalmi Bíróság 4. körzetének bírája. Halálra ítélt négy arab politikai foglyot, Taha Heidariant, Abbas Heidariant, Abd al-Rahman Heidariant (fivérek) és Ali Sharifit. A négy férfit letartóztatták, megkínozták és szabályszerű eljárás nélkül felakasztották. Ezek az esetek és a szabályszerű eljárás hiánya szerepelnek az ENSZ iráni emberi jogi helyzettel foglalkozó különleges előadójának 2012. szeptember 13-i jelentésében és az ENSZ Főtitkárának Iránról szóló 2012. augusztus 22-i jelentésében.

                              2013.3.12.

                              81.

                              MOUSSAVI, Seyed Mohammad Bagher

                              Az Ahvázi Forradalmi Bíróság 2. körzetének bírája. 2012. március 17-én halálra ítélt öt ahvázi arab férfit, Mohammad Ali Amourit, Hashem Sha'bani Amourit, Hadi Rashedit, Sayed Jaber Alboshokát és Sayed Mokhtar Alboshokát, a „nemzetbiztonság ellen irányuló tevékenységekért” és „Istennel való szembeszegülésért”. A büntetéseket az iráni legfelsőbb bíróság 2013. január 9-én helybenhagyta. Az öt férfit több mint egy évig tartották fogva vádemelés nélkül, megkínozták és szabályszerű eljárás nélkül ítélték el.

                              2013.3.12.

                              82.

                              SARAFRAZ, Mohammad (Dr.) (más néven: Haj-agha Sarafraz)

                              Születési idő: 1963 körül Születési hely: Teherán Lakóhely: Teherán Munkahely: az IRIB és a PressTV székhelye, Teherán

                              Az Iráni Iszlám Köztársaság Műsorszolgáltatási Hatóságának (IRIB) elnöke. Az IRIB World Service és a Press TV műsorszolgáltatók korábbi vezetője; ő volt felelős a programokat érintő döntésekért. Szoros kapcsolatban áll az állambiztonsági apparátussal. Vezetése alatt a Press TV és az IRIB együttműködött az iráni biztonsági szolgálatokkal és az ügyészekkel, és a fogvatartottakból kikényszerített vallomásokat sugárzott, többek között az iráni–kanadai újságíró és filmes, Maziar Bahari vallomását az „Iran Today” című, hetente jelentkező magazinműsorban. Bahari kényszer alatt tett vallomását a börtönben vették fel, és ennek 2011-es sugárzásáért az OFCOM független médiaszabályozó szervezet 100 000 GBP büntetést szabott ki a Press TV-re az Egyesült Királyságban. Sarafraz tehát megsértette a szabályszerű és tisztességes eljáráshoz való jogot.

                              2013.3.12.

                              83.

                              JAFARI, Asadollah

                              Mázandarán tartomány ügyésze, felelős baháiok jogtalan letartóztatásáért és jogaik megsértéséért a letartóztatástól kezdve egészen odáig, hogy magánzárkában tartották őket a hírszerzés fogva tartó központjában. Hat olyan konkrét esetet dokumentáltak, amelyekben nem szabályszerű eljárásra került sor. Azon ügyek közül, amelyekben Jafari folytatta le a vádeljárást, számos végződött kivégzéssel, többek között nyilvános kivégzéssel.

                              2013.3.12.

                              85.

                              HAMLBAR, Rahim

                              A Tebrizi Forradalmi Bíróság 1. körzetének bírája. Súlyos büntetéseket szabott ki újságírókra, az azeri etnikai kisebbség tagjaira, valamint munkajogi aktivistákra, azzal vádolva őket, hogy kémkedtek, a nemzetbiztonság ellen tevékenykedtek, az iráni rezsim elleni propagandát folytattak, vagy megsértették az iráni vezetőt. Ítéletei gyakran nem szabályszerű eljárást követően születtek, a fogvatartottakat pedig hamis vallomások megtételére kényszerítették. Nagy nyilvánosságot kapott az az ügy, amelyben a 2012. augusztusi iráni földrengést követően segíteni szándékozó húsz önkéntest ítélt börtönbüntetésre, mivel segíteni próbáltak a földrengés áldozatainak. A bíróság szerint az önkéntesek bűnösnek találtattak a nemzetbiztonság elleni bűnök elkövetésére irányuló szervezkedésben és összejátszásban.

                              2013.3.12.

                              86.

                              MUSAVI- TABAR, Seyyed Reza

                              A Sirázi Forradalmi Ügyészség vezetője. Felelősség terheli politikai aktivisták, újságírók, emberijog-védők, baháiok és meggyőződésük miatt fogva tartottak jogszerűtlen letartóztatásáért és a velük való rossz bánásmódért, azaz hogy zaklatták, kínozták és vallatták őket, megtagadták tőlük az ügyvédi segítséget és a szabályszerű eljáráshoz való jogot. Musavi-Tabar bírói határozatokat írt alá a hírhedt „Pelak 100” fogva tartó központ (férfi börtön) tekintetében, többek között egy bahái női foglyot, Raha Sabetet három év magánzárkában eltöltendő büntetésre ítélt.

                              2013.3.12.

                     Szervezetek

                              Név

                              Azonosító adat

                              Indoklás

                              A jegyzékbe való felvétel időpontja

                              1.

                              Center to Investigate Organized Crime (más néven: Cyber Crime Office vagy Cyber Police)

                              Székhelye: Teherán, Irán Honlap: http://www.cyberpolice.ir

                              A számítástechnikai bűnözésre szakosodott iráni rendőrségi egység az Iráni Iszlám Köztársaság rendőrségének része és 2011 januárjában jött létre, vezetője pedig (a jegyzékbe vett) Esmail Ahmadi-Moqaddam. Ahmadi-Moqaddam hangsúlyozta, hogy a számítástechnikai bűnözésre szakosodott rendőrségi egység felveszi a harcot azokkal a forradalomellenes és a rendszert bíráló csoportokkal, amelyek 2009-ben az internetes közösségi hálózatokat felhasználva tüntetéshullámot indítottak Mahmúd Ahmadinezsád elnök újraválasztása ellen. A számítástechnikai bűnözésre szakosodott rendőrségi egység 2012 januárjában új iránymutatásokat bocsátott ki az internetkávézókra vonatkozóan, megkövetelve az internetet használóktól azt, hogy személyes adataikat megadják a kávézók tulajdonosainak, akiknek ezen adatokat fél éven át meg kell őrizniük a felkeresett webhelyek jegyzékével együtt. A szabályok azt is előírják a kávézók tulajdonosai számára, hogy a kávézókban zárt láncú televíziós kamerákat (CCTV) működtessenek, és a felvételeket fél éven át megőrizzék.
                              Ezek az új szabályok olyan naplófájlok létrejöttét eredményezhetik, amelyeket aztán a hatóságok felhasználhatnak aktivisták vagy bármely más, a rezsim szerint nemzetbiztonsági kockázatot jelentő személyek felkutatásához. Az iráni média 2012 júniusában arról számolt be, hogy a számítástechnikai bűnözésre szakosodott rendőrségi egység szigorú fellépést készít elő a virtuális magánhálózatok (VPN) ellen. A számítástechnikai bűnözésre szakosodott rendőrségi egység 2012. október 30-án (parancs nélkül) letartóztatta Sattar Beheshti bloggert, amiért „a nemzetbiztonság ellen irányuló tevékenységeket folytatott a közösségi hálózatokon és a Facebookon”. Sattar Beheshti a blogján kritikát fogalmazott meg az iráni kormány ellen. A bloggert 2012. november 3-án holtan találták cellájában; a feltételezések szerint a számítástechnikai bűnözésre szakosodott rendőrségi egység kihallgató tisztjei kínozták őt halálra.


title: 2007/127/EK: A Tanács határozata ( 2007. február 19. ) az AKCS–EK partnerségi megállapodás 96. cikke szerint a Zimbabwéval való konzultációt lezáró 2002/148/EK határozat intézkedései alkalmazási időszakának kiterjesztéséről

text:
               22.2.2007

               HU

               Az Európai Unió Hivatalos Lapja

               L 53/23

      A TANÁCS HATÁROZATA

   (2007. február 19.)
   az AKCS–EK partnerségi megállapodás 96. cikke szerint a Zimbabwéval való konzultációt lezáró 2002/148/EK határozat intézkedései alkalmazási időszakának kiterjesztéséről
   (2007/127/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 300. cikke (2) bekezdésének második albekezdésére,
   tekintettel a 2000. június 23-án Cotonouban aláírt és 2005. augusztus 25-én Luxemburgban felülvizsgált AKCS–EK partnerségi megállapodásra (1),
   tekintettel a tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás (2) végrehajtása során hozandó intézkedésekről és követendő eljárásokról szóló belső megállapodásra (3) és különösen annak 3. cikkére,
   tekintettel a Bizottság javaslatára,
   mivel:

               (1)

               Az AKCS–EK partnerségi megállapodás 96. cikke (2) bekezdése c) pontja szerinti konzultációk a Zimbabwei Köztársasággal a 2002/148/EK tanácsi határozattal (4) lezárásra kerültek, és a határozat mellékletében meghatározott megfelelő intézkedéseket meghozták.

               (2)

               A 2002/148/EK határozat 2. cikke szerinti intézkedések alkalmazása, melyet később a 2003/112/EK határozattal (5), a 2004/157/EK határozattal (6), a 2005/139/EK határozattal (7) és a 2006/114/EK határozattal meghosszabbítottak, 2007. február 20-án megszűnik.

               (3)

               Az AKCS–EK partnerségi megállapodás 9. cikkében megnevezett alapvető tényezőket a zimbabwei kormány továbbra is fenyegeti, és a jelenlegi zimbabwei feltételek nem biztosítják az emberi jogok, a demokratikus alapelvek és a jogállamiság tiszteletben tartását.

               (4)

               Ezért az intézkedések alkalmazási időszakát további 12 hónappal meg kell hosszabbítani,

         A KÖVETKEZŐKÉPPEN HATÁROZOTT:
   1. cikk
   A 2002/148/EK határozat 2. cikkében említett intézkedések alkalmazási időszaka 2008. február 20-ig meghosszabbításra kerül. Az intézkedéseket folyamatosan figyelemmel kell kísérni.
   Az e határozat mellékletét képező levél Zimbabwe elnökének szól.
   2. cikk
   Ez a határozat az elfogadásának napján lép hatályba.
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. február 19-én.

            a Tanács részéről

            az elnök

         M. GLOS

      (1)  HL L 317., 2000.12.15., 3. o.

      (2)  HL L 209., 2005.8.11., 25. o.

      (3)  HL L 317., 2000.12.15., 376. o. A legutóbb a 2006. április 10-i belső megállapodással (HL L 247., 2006.9.9., 48. o.) módosított belső megállapodás.

      (4)  HL L 50., 2002.2.21., 64. o. A legutóbb a 2006/114/EK határozattal (HL L 48., 2006.2.18., 26. o.) módosított határozat.

      (5)  HL L 46., 2003.2.20., 25. o.

      (6)  HL L 50., 2004.2.20., 60. o.

      (7)  HL L 48., 2005.2.19., 28. o.

      MELLÉKLET
      Brüsszel, 2007. február 21-én
      Az Európai Unió rendkívüli fontosságot tulajdonít az AKCS–EK partnerségi megállapodás 9. cikkében foglalt rendelkezéseknek. A kapcsolatunk alapja a partnerségi megállapodás alapvető elemeinek – az emberi jogok, a demokratikus intézmények és a jogállamiság – tiszteletben tartása.
      Az Európai Unió 2002. február 19-én kelt levelében tájékoztatta Önt az AKCS–EK partnerségi megállapodás 96. cikke alapján tartott konzultációk lezárásáról és a megállapodás 96. cikke (2) bekezdése c) pontja értelmében bizonyos „megfelelő intézkedések” meghozataláról szóló határozatáról.
      2003. február 19-i, 2004. február 19-i, 2005. február 18-i és 2006. február 15-i keltezésű leveleiben az Európai Unió tájékoztatta Önt határozatairól, melyek szerint a „megfelelő intézkedések” alkalmazását nem vonja vissza, és az alkalmazási időszakot kiterjeszti 2004. február 20-ig, 2005. február 20-ig, 2006. február 20-ig, illetve 2007. február 20-ig.
      Tizenkét hónap elteltével az Európai Unió úgy ítéli meg, hogy a 2002. február 18-i tanácsi határozatban felsorolt öt területen nem történt jelentős előrelépés.
      A fentiekre való tekintettel az Európai Unió úgy ítéli meg, hogy a „megfelelő intézkedések” nem vonhatók vissza, és határozatot hozott az intézkedések alkalmazási időszakának 2008. február 20-ig történő kiterjesztéséről.
      Az Európai Unió ismételten hangsúlyozni szeretné, hogy ezen intézkedések nem a zimbabwei népet büntetik, és továbbra is folytatja hozzájárulását a humanitárius természetű műveletekhez és a lakosság közvetlen támogatását szolgáló projektekhez, különösen a szociális szektorban, a demokratizálódás, az emberi jogok és a jogállamiság tiszteletben tartása terén indított projektekhez, amely hozzájárulást ezen intézkedések nem érintenek.
      Az Európai Unió emlékeztet, hogy a megfelelő intézkedéseknek az AKCS–EK partnerségi megállapodás 96. cikkének értelmében történő alkalmazása nem akadálya az ugyanezen rendelet 8. cikkében meghatározott rendelkezések szerinti politikai párbeszédnek.
      Az Európai Unió ebben a szellemben ismételten hangsúlyozni kívánja, hogy nagy fontosságot tulajdonít a jövőbeni EK–Zimbabwe együttműködésnek, és megerősíti, hogy továbbra is szeretné felhasználni a folyamatban lévő 10. EFA programozási feladat kínálta lehetőséget a két fél közötti párbeszéd folytatására, valamint arra felhasználni, hogy lépéseket tegyenek az együttműködési eszközök teljes tárának visszaállítása felé.
      Tisztelettel,

            a Bizottság részéről

         J.M. BARROSO

            a Tanács részéről

         M. GLOS


title: A Tanács (EU) 2015/989 határozata (2015. június 15.) az Európai Unió nevében az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodással létrehozott, kereskedelemmel és fenntartható fejlődéssel foglalkozó albizottságban, a kereskedelemmel és fenntartható fejlődéssel foglalkozó albizottság eljárási szabályzatának, valamint a testület kereskedelemmel és fenntartható fejlődéssel kapcsolatos eljárásaiban szakértőként részt vevő személyek névjegyzékének elfogadásával kapcsolatosan képviselendő álláspontról

text:
               25.6.2015

               HU

               Az Európai Unió Hivatalos Lapja

               L 159/55

         A TANÁCS (EU) 2015/989 HATÁROZATA
   (2015. június 15.)
   az Európai Unió nevében az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodással létrehozott, kereskedelemmel és fenntartható fejlődéssel foglalkozó albizottságban, a kereskedelemmel és fenntartható fejlődéssel foglalkozó albizottság eljárási szabályzatának, valamint a testület kereskedelemmel és fenntartható fejlődéssel kapcsolatos eljárásaiban szakértőként részt vevő személyek névjegyzékének elfogadásával kapcsolatosan képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (1) (a továbbiakban: a megállapodás) 464. cikkének (3) és (4) bekezdése előírja a megállapodás egyes részeinek ideiglenes alkalmazását.

               (2)

               A 2014/492/EU tanácsi határozat (2) 3. cikke meghatározza a megállapodás ideiglenesen alkalmazandó rendelkezéseit, ideértve a kereskedelemmel és fenntartható fejlődéssel foglalkozó albizottság létrehozására és működésére, valamint a kereskedelemre és fenntartható fejlődésre vonatkozó rendelkezéseket.

               (3)

               A megállapodás 376. cikkének (3) bekezdése értelmében a kereskedelemmel és fenntartható fejlődéssel foglalkozó albizottság maga állapítja meg eljárási szabályzatát.

               (4)

               A megállapodás 379. cikkének (3) bekezdése értelmében a kereskedelemmel és fenntartható fejlődéssel foglalkozó albizottság első ülésén összeállítja azon személyek névjegyzékét, akik hajlandók és képesek szakértőként részt venni a testület kereskedelemmel és fenntartható fejlődéssel kapcsolatos eljárásaiban.

               (5)

               Helyénvaló meghatározni az Unió nevében a kereskedelemmel és fenntartható fejlődéssel foglalkozó albizottság eljárási szabályzatával, valamint a testület kereskedelemmel és fenntartható fejlődéssel kapcsolatos eljárásaiban szakértőként részt venni hajlandó és képes személyek névjegyzékével kapcsolatban képviselendő álláspontot.

               (6)

               Ezért az Unió által a kereskedelemmel és fenntartható fejlődéssel foglalkozó albizottságban képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   (1)   Az Unió nevében az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás 376. cikkével létrehozott kereskedelemmel és fenntartható fejlődéssel foglalkozó albizottság eljárási szabályzatának, valamint a testület kereskedelemmel és fenntartható fejlődéssel kapcsolatos eljárásaiban szakértőként részt venni hajlandó és képes személyek névjegyzékének elfogadásával kapcsolatosan képviselendő álláspontnak a kereskedelemmel és fenntartható fejlődéssel foglalkozó albizottság e határozathoz csatolt határozattervezetein kell alapulnia.
   (2)   A határozattervezetek kisebb technikai jellegű módosításairól a kereskedelemmel és fenntartható fejlődéssel foglalkozó albizottságban részt vevő uniós képviselők újabb tanácsi határozat nélkül is megállapodhatnak.
   2. cikk
   Ez a határozat az elfogadásának napján lép hatályba.

      Kelt Luxembourgban, 2015. június 15-én.

            a Tanács részéről

            az elnök

         Dz. RASNAČS

      (1)  HL L 260., 2014.8.30., 4. o.

      (2)  A Tanács 2014/492/EU határozata (2014. június 16.) egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásnak az Európai Unió nevében történő aláírásáról és ideiglenes alkalmazásáról (HL L 260., 2014.8.30., 1. o.).

      TERVEZET
      AZ EU–MOLDOVAI KÖZTÁRSASÁG KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG 1/2015. sz. HATÁROZATA
      (2015. …)
      a kereskedelemmel és fenntartható fejlődéssel foglalkozó albizottság eljárási szabályzatának elfogadásáról
      AZ EU–MOLDOVAI KÖZTÁRSASÁG KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG,
      tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra (1) (a továbbiakban: a megállapodás) és különösen annak 376. cikkére,
      mivel:

                  (1)

                  A megállapodás 464. cikkének megfelelően a megállapodás egyes részeit 2014. szeptember 1-jétől ideiglenesen alkalmazták.

                  (2)

                  A megállapodás 376. cikkének (3) bekezdése értelmében a kereskedelemmel és fenntartható fejlődéssel foglalkozó albizottság összeül a megállapodás V. címe (Kereskedelem és kereskedelemmel kapcsolatos ügyek) 13. fejezetének (Kereskedelem és fenntartható fejlődés) végrehajtásával kapcsolatos kérdések áttekintése céljából.

                  (3)

                  A megállapodás 376. cikkének (3) bekezdése szerint a kereskedelemmel és fenntartható fejlődéssel foglalkozó albizottság maga állapítja meg eljárási szabályzatát,

            ELFOGADTA EZT A HATÁROZATOT:
      1. cikk
      A kereskedelemmel és fenntartható fejlődéssel foglalkozó albizottság elfogadja a mellékletben szereplő eljárási szabályzatát.
      2. cikk
      Ez a határozat az elfogadásának napján lép hatályba.

         Kelt …-ban/-ben, …-án/-én.

               A kereskedelemmel és fenntartható fejlődéssel foglalkozó bizottság részéről

               az elnök

         (1)  HL L 260., 2014.8.30., 4. o.

         MELLÉKLET

            AZ EU–MOLDOVAI KÖZTÁRSASÁG KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG ELJÁRÁSI SZABÁLYZATA

         1. cikk
         Általános rendelkezések
         (1)   Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (a továbbiakban: a megállapodás) 376. cikkének megfelelően létrehozott, kereskedelemmel és fenntartható fejlődéssel foglalkozó albizottság a megállapodás 438. cikke (4) bekezdésében meghatározott, kereskedelmi formációban ülésező Társulási Bizottságot segíti feladatai ellátásában.
         (2)   A kereskedelemmel és fenntartható fejlődéssel foglalkozó albizottság a megállapodás V. címének (Kereskedelem és kereskedelemmel kapcsolatos ügyek) 13. fejezetében (Kereskedelem és fenntartható fejlődés) meghatározott feladatokat hajtja végre.
         (3)   A kereskedelemmel és fenntartható fejlődéssel foglalkozó albizottság az Európai Bizottság és a Moldovai Köztársaság kereskedelemmel és fenntartható fejlődéssel kapcsolatos ügyekért felelős képviselőiből áll.
         (4)   A kereskedelemmel és a fenntartható fejlődéssel foglalkozó albizottság elnöki tisztségét az Európai Bizottság vagy a Moldovai Köztársaság kereskedelemmel és fenntartható fejlődéssel kapcsolatos ügyekért felelős egyik képviselője látja el a 2. cikkel összhangban.
         (5)   Az ezen eljárási szabályzatban szereplő Felek meghatározása megfelel a megállapodás 461. cikkében szereplő meghatározásnak.
         2. cikk
         Egyedi rendelkezések
         (1)   Amennyiben ez az eljárási szabályzat másképpen nem rendelkezik, az EU–Moldovai Köztársaság Társulási Bizottság eljárási szabályzatának 2–14. cikke alkalmazandó.
         (2)   A Társulási Tanácsra való hivatkozásokat a kereskedelmi formációban ülésező Társulási Bizottságra való hivatkozásként kell értelmezni. A Társulási Bizottságra vagy a kereskedelmi formációban ülésező Társulási Bizottságra való hivatkozásokat a kereskedelemmel és fenntartható fejlődéssel foglalkozó albizottságra való hivatkozásként kell értelmezni.
         3. cikk
         Ülések
         A kereskedelemmel és fenntartható fejlődéssel foglalkozó albizottság szükség szerint ülésezik. A Felek törekednek arra, hogy évente egyszer ülésezzenek.
         4. cikk
         Az eljárási szabályzat módosítása
         Az eljárási szabályzat a kereskedelemmel és fenntartható fejlődéssel foglalkozó albizottság határozatával módosítható a megállapodás 376. cikkével összhangban.

      TERVEZET
      AZ EU–MOLDOVAI KÖZTÁRSASÁG KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG 2/2015. sz. HATÁROZATA
      (2015. …)
      a kereskedelemmel és fenntartható fejlődéssel foglalkozó szakértők névjegyzékének elfogadásáról, összhangban az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás 379. cikkének (3) bekezdésével
      AZ EU–MOLDOVAI KÖZTÁRSASÁG KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG,
      tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra (1) (a továbbiakban: a megállapodás) és különösen annak 379. cikkére,
      mivel:

                  (1)

                  A megállapodás 464. cikkének megfelelően a megállapodás egyes részeit 2014. szeptember 1-jétől ideiglenesen alkalmazták.

                  (2)

                  A megállapodás 379. cikkének (3) bekezdése értelmében a kereskedelemmel és a fenntartható fejlődéssel foglalkozó albizottság összeállítja annak a legalább 15 személynek a jegyzékét, akik hajlandók és képesek szakértőként részt venni a testület eljárásaiban,

            ELFOGADTA EZT A HATÁROZATOT:
      1. cikk
      Azon személyek névjegyzékét, akik a megállapodás 379. cikkének alkalmazásában hajlandók és képesek szakértőként részt venni a testület eljárásaiban, e határozat melléklete tartalmazza.
      2. cikk
      Ez a határozat az elfogadásának napján lép hatályba.

         Kelt …-ban/-ben, …-án/-én.

               a kereskedelemmel és fenntartható fejlődéssel foglalkozó albizottság részéről

               az elnök

         (1)  HL L 260., 2014.8.30., 4. o.

         MELLÉKLET

            A KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ SZAKÉRTŐK NÉVJEGYZÉKE

         A Moldovai Köztársaság által javasolt szakértők

                     1.

                     Iurie BEJAN

                     2.

                     Maria Ion NEDEALCOV

                     3.

                     Alexandru STRATAN

                     4.

                     Dorin JOSANU

                     5.

                     Nicolae SADOVEI

               Az EU által javasolt szakértők

                     1.

                     Eddy LAURIJSSEN

                     2.

                     Jorge CARDONA

                     3.

                     Karin LUKAS

                     4.

                     Hélène RUIZ FABRI

                     5.

                     Laurence BOISSON DE CHAZOURNES

                     6.

                     Geert VAN CALSTER

                     7.

                     Joost PAUWELYN

               Elnökök

                     1.

                     Jill MURRAY (Ausztrália)

                     2.

                     Janice BELLACE (Egyesült Államok)

                     3.

                     Ross WILSON (Új-Zéland)

                     4.

                     Arthur APPLETON (Egyesült Államok)

                     5.

                     Nathalie BERNASCONI (Svájc)


title: Az Európai Parlament (EU) 2015/1654 határozata (2015. április 29.) az Európai Környezetvédelmi Ügynökség 2013-as pénzügyi évre vonatkozó elszámolásának lezárásáról

text:
               2015.9.30.

               HU

               Az Európai Unió Hivatalos Lapja

               L 255/232

      AZ EURÓPAI PARLAMENT (EU) 2015/1654 HATÁROZATA
      (2015. április 29.)
      az Európai Környezetvédelmi Ügynökség 2013-as pénzügyi évre vonatkozó elszámolásának lezárásáról
      AZ EURÓPAI PARLAMENT,

                  —

                  tekintettel az Európai Környezetvédelmi Ügynökség 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Környezetvédelmi Ügynökség 2013-as pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan az ügynökség számára adandó mentesítésről szóló, 2015. február 17-i tanácsi ajánlásra (05304/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel az Európai Környezetvédelmi Ügynökségről és az európai környezeti információs és megfigyelőhálózatról szóló, 2009. április 23-i 401/2009/EK európai parlamenti és tanácsi rendeletre (5) és különösen annak 13. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A8-0083/2015),

         1.

            megállapítja, hogy az Európai Környezetvédelmi Ügynökség végleges éves beszámolója megegyezik a számvevőszéki jelentés mellékletében szereplővel;

         2.

            jóváhagyja az Európai Környezetvédelmi Ügynökség 2013-as pénzügyi évre vonatkozó elszámolásának lezárását;

         3.

            utasítja elnökét, hogy továbbítsa ezt a határozatot az Európai Környezetvédelmi Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon annak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 144. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 126., 2009.5.21., 13. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: Az Európai Parlament (EU) 2015/1703 határozata (2015. április 29.) a SESAR közös vállalkozás 2013-as pénzügyi évre szóló költségvetésének végrehajtására vonatkozó mentesítésről

text:
               2015.9.30.

               HU

               Az Európai Unió Hivatalos Lapja

               L 255/402

      AZ EURÓPAI PARLAMENT (EU) 2015/1703 HATÁROZATA
      (2015. április 29.)
      a SESAR közös vállalkozás 2013-as pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel a SESAR közös vállalkozás 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek a SESAR közös vállalkozás 2013-as pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan a közös vállalkozás számára adandó mentesítésről szóló, 2015. február 17-i tanácsi ajánlásra (05306/2015 – C8-0049/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel az új generációs európai légiforgalmi szolgáltatási rendszer (SESAR) megvalósítása érdekében közös vállalkozás alapításáról szóló, 2007. február 27-i 219/2007/EK tanácsi rendeletre (5) és különösen annak 4b. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre, (7)

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A8-0110/2015),

         1.

            mentesítést ad a SESAR közös vállalkozás ügyvezető igazgatója számára a közös vállalkozás 2013-as pénzügyi évre szóló költségvetésének végrehajtására vonatkozóan;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást a SESAR közös vállalkozás ügyvezető igazgatójának, a Tanácsnak, a Bizottságnak és a Számvevőszéknek és gondoskodjon azoknak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 452., 2014.12.16., 58. o.

         (2)  HL C 452., 2014.12.16., 59. o.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 64., 2007.3.2., 1. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: A Bíróság határozata (2015. június 4.) a hivatalos munkaszüneti napokról és a törvénykezési szünetekről

text:
               4.7.2015

               HU

               Az Európai Unió Hivatalos Lapja

               C 220/13

         A BÍRÓSÁG HATÁROZATA
   (2015. június 4.)
   a hivatalos munkaszüneti napokról és a törvénykezési szünetekről
   (2015/C 220/04)
   A BÍRÓSÁG,
   tekintettel az eljárási szabályzat 24. cikkének (2), (4) és (6) bekezdésére,
   mivel e rendelkezések értelmében el kell készíteni a hivatalos munkaszüneti napok jegyzékét, és meg kell határozni a törvénykezési szünetek időpontját,
   ELFOGADJA EZT A HATÁROZATOT:
   1. cikk
   Az eljárási szabályzat 24. cikke (4) és (6) bekezdésének alkalmazásában a hivatalos munkaszüneti napok a következők:

               —

               újév,

               —

               húsvéthétfő,

               —

               május 1-je,

               —

               áldozócsütörtök,

               —

               pünkösdhétfő,

               —

               június 23.,

               —

               augusztus 15.,

               —

               november 1-je,

               —

               december 25.,

               —

               december 26.

         2. cikk
   A 2015. november 1-jétől2016. október 31-ig tartó időszakban az eljárási szabályzat 24. cikke (2) és (6) bekezdésének alkalmazásában a törvénykezési szünetek időpontjai a következők:

               —

               2015 karácsony: 2015. december 21., hétfőtől 2016. január 10., vasárnapig,

               —

               2016 húsvét: 2016. március 21., hétfőtől 2016. április 3., vasárnapig,

               —

               2016 nyár: 2016. július 22., péntektől 2016. szeptember 4., vasárnapig.

         3. cikk
   A jelen határozat az Európai Unió Hivatalos Lapjában való közzétételének napján lép hatályba.

      Kelt Luxembourgban, 2015. június 4-én.

         A. CALOT ESCOBAR

            hivatalvezető

         V. SKOURIS

            elnök


title: 2004/925/EK: A Tanács határozata (2004. december 22.) az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (ATHENA) létrehozásáról szóló 2004/197/KKBP határozat módosításáról

text:
               31.12.2004

               HU

               Az Európai Unió Hivatalos Lapja

               L 395/68

      A TANÁCS HATÁROZATA

   (2004. december 22.)
   az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (ATHENA) létrehozásáról szóló 2004/197/KKBP határozat módosításáról
   (2004/925/EK)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 13. cikke (3) bekezdésére és 28. cikke (3) bekezdésére,
   mivel:

               (1)

               A Tanács 2004. február 23-án elfogadta a 2004/197/KKBP tanácsi határozatot (1), melynek értelmében a határozat első felülvizsgálatát 2004. vége előtt el kell végezni.

               (2)

               Az EU bosznia és hercegovinai katonai műveletéről szóló, 2004. július 12-ei 2004/570/KKBP együttes fellépés (2) elfogadásakor a Tanács megállapította, hogy az ATHENA következő felülvizsgálatakor szükséges számos kérdést megvizsgálni.

               (3)

               Ezért a 2004/197/KKBP határozatot módosítani kell,

         A KÖVETKEZŐKÉPPEN HATÁROZOTT:
   1. cikk
   A 2004/197/KKBP határozat a következőképpen módosul:

               1.

               A 14. cikkben:

                           a)

                           A (2) bekezdés helyébe a következő szöveg lép:
                           „(2)   Továbbá, az ATHENA viseli a II. mellékletben felsorolt működési közös költségeket a művelet válságkezelési terve elfogadásától a műveleti parancsnok kinevezéséig tartó időszakban. Különleges körülmények esetén, a Politikai és Biztonsági Bizottsággal való konzultációt követően a különbizottság módosíthatja azt az időszakot, amelyben az ATHENA viseli ezeket a költségeket.”

                           b)

                           A cikk a következő bekezdésekkel egészül ki:
                           „(6)   A különbizottság eseti alapon dönthet úgy, hogy a különleges körülményekre tekintettel a III-B. mellékletben felsorolt költségeken kívüli bizonyos többletköltségeket az aktív szakaszában lévő adott művelet közös költségeinek kell tekinteni.
                           (7)   A tagállamoknak az ügyvezetőn keresztül tájékoztatniuk kell a Tanácsot és a különbizottságot azokról a költségmegosztási megállapodásokról, amelyekben valamely EU művelettel összefüggésben részt vesznek.”

               2.

               A 21. cikk (3) bekezdése a következő mondattal egészül ki:
               „E javaslatokat jóváhagyottnak kell tekinteni, kivéve, ha a különbizottság március 15-ig ettől eltérően határoz.”

               3.

               A 24. cikk (4) bekezdése a következő mondattal egészül ki:
               „Ha azonban a művelet tervezett időtartama meghaladja a hat hónapot, a hozzájárulások egyenlegét féléves részletekben kell kifizetni. Ilyen esetben az első részletet a művelet megkezdésétől számított két hónapon belül kell kifizetni; a második részletet a különbizottság által — az ügyvezető javaslata alapján, a műveleti igények figyelembevételével — megállapítandó határidőn belül kell kifizetni. A különbizottság eltérhet ezektől a rendelkezésektől.”

               4.

               A 28. cikk a következő bekezdéssel egészül ki:
               „(2)   Ha a fizetési késedelem nem haladja meg a tíz napot, nem kell kamatot felszámítani. Ha a fizetési késedelem meghaladja a tíz napot, a kamatot a késedelem teljes időtartamára fel kell számítani.”

               5.

               A 29. cikk a következő bekezdéssel egészül ki:
               „(6)   A különbizottság a (4) bekezdésben megállapított rendelkezésektől eltérő szabályokat is elfogadhat a közös kiadások végrehajtására vonatkozóan.”

               6.

               A 38. cikk a következő bekezdéssel egészül ki:
               „(8)   Minden, valamilyen műveletben részt vevő tagállam minden év március 31-ig tájékoztatást ad az ügyvezetőnek — adott esetben a műveleti parancsnokon keresztül — az előző költségvetési évben a művelettel összefüggésben számára felmerült többletköltségekről. Ezt a tájékoztatást a fő kiadási tételek szerinti bontásban kell megadni. Az ügyvezető összesíti a tájékoztatást annak érdekében, hogy a különbizottság számára a műveletek többletköltségeiről áttekintést adjon.”

               7.

               A II. melléklet első bekezdése helyébe a következő szöveg lép:
               „Az Unió egy meghatározott katonai művelete céljából a katonai erők által végzett felderítő küldetésekhez és előkészületekhez (különös tekintettel a tényfeltáró küldetésekre és a felderítésekre) szükséges szállítás és elszállásolás többletköltségei.”

         2. cikk
   Ez a határozat 2005. január 1-jén lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2004. december 22-én.

            a Tanács részéről

            az elnök

         C. VEERMAN

      (1)  HL L 63., 2004.2.28., 68. o.

      (2)  HL L 252., 2004.7.28., 10. o.


title: A Tanács határozata (2001. december 17.) az euro pénzhamisítás elleni védelmét szolgáló csere-, segítségnyújtási és képzési program (a Periklész Program) létrehozásáról szóló határozat hatályának az eurót közös valutaként be nem vezető országokra történő kiterjesztéséről

text:
Fontos jogi nyilatkozat

|

32001D0924

Hivatalos Lap L 339 , 21/12/2001 o. 0055 - 0055

		A Tanács határozata(2001. december 17.)az euro pénzhamisítás elleni védelmét szolgáló csere-, segítségnyújtási és képzési program (a "Periklész" Program) létrehozásáról szóló határozat hatályának az eurót közös valutaként be nem vezető országokra történő kiterjesztéséről(2001/924/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 308. cikkére,tekintettel a Bizottság javaslatára [1],tekintettel az Európai Parlament véleményére [2],mivel:(1) A 2001/923/EK [3] tanácsi határozat elfogadásakor a Tanács azt állapította meg, hogy a határozat hatálya azokra a tagállamokra terjed ki, amelyek az eurót közös valutaként bevezették.(2) Azonban a program keretében végrehajtott információcserének, a munkavállalói csereprogramoknak, valamint a segítségnyújtási és képzési intézkedéseknek az egész Közösségben egységeseknek kell lenniük, ezért lépéseket kell tenni az euro védelmének biztosítására azokban a tagállamokban is, amelyek nem vezették be az eurót közös valutaként,A KÖVETKEZŐKÉPPEN HATÁROZOTT:1. cikkA 2001/923/EK határozat 1-13. cikkének hatálya kiterjed azokra a tagállamokra is, amelyek nem vezették be az eurót közös valutaként.2. cikkEz a határozat az Európai Közösségek Hivatalos Lapjában való kihirdetésének napján lép hatályba.Ezt a határozatot 2002. január 1-jétől kell alkalmazni.Kelt Brüsszelben, 2001. december 17-én.a Tanács részérőlaz elnökA. Neyts-Uyttebroeck[1] HL C 240. E., 2000.8.28., 124. o.[2] 2001. november 13-i vélemény (a Hivatalos Lapban még nem tették közzé).[3] HL L 339., 2001.12.12., 50. o.--------------------------------------------------


title: A Tanács 2008/732/KKBP határozata ( 2008. szeptember 15. ) a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) megbízatása hatékony végrehajtásának támogatására meghatározott intézkedések megújításáról szóló 2004/293/KKBP közös álláspont végrehajtásáról

text:
               16.9.2008

               HU

               Az Európai Unió Hivatalos Lapja

               L 247/56

      A TANÁCS 2008/732/KKBP HATÁROZATA

   (2008. szeptember 15.)
   a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) megbízatása hatékony végrehajtásának támogatására meghatározott intézkedések megújításáról szóló 2004/293/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2004/293/KKBP közös álláspontra (1), és különösen annak 2. cikkére, az Európai Unióról szóló szerződés 23. cikkének (2) bekezdésével összefüggésben,
   mivel:

               (1)

               A 2004/293/KKBP közös állásponttal a Tanács intézkedéseket fogadott el annak érdekében, hogy megakadályozza az olyan személyeknek a tagállamok területére való belépését vagy a tagállamok területén keresztül való átutazását, akik tevékenységükkel feltehetően segítik a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) által vád alá helyezett, de szabadlábon lévő személyeket az igazságszolgáltatás további elkerülésében, vagy akik tevékenységükkel más módon akadályozhatják az ICTY megbízatásának hatékony végrehajtását.

               (2)

               Radovan KARADZIC-nak a 2008. július 30-án az ICTY őrizete alá történő helyezését követően Radovan KARADZIC-csal kapcsolatban lévő egyes személyeket a 2004/293/KKBP közös álláspont mellékletében szereplő jegyzékből törölni kell.

               (3)

               A 2004/293/KKBP közös álláspont mellékletében szereplő jegyzéket ezért ennek megfelelően módosítani kell,

         A KÖVETKEZŐKÉPPEN HATÁROZOTT:
   1. cikk
   A 2004/293/KKBP közös álláspont mellékletében meghatározott személyek jegyzékének helyébe az e határozat mellékletében szereplő jegyzék lép.
   2. cikk
   Ez a határozat elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2008. szeptember 15-én.

            a Tanács részéről

            az elnök

         B. KOUCHNER

      (1)  HL L 94., 2004.3.31., 65. o.

      MELLÉKLET
      1.   BILBIJA, Milorad
      Svetko BILBIJA fia
      Születési hely és idő: Sanski Most, Bosznia-Hercegovina, 1956. augusztus 13.
      Útlevélszám: 3715730
      Személyazonosító igazolvány száma: 03GCD9986
      Személyazonosító szám: 1308956163305
      Álnév:
      Lakcím: Brace Pantica 7., Banja Luka, Bosznia-Hercegovina
      2.   BJELICA, Milovan
      Születési hely és idő: Rogatica, Bosznia-Hercegovina, 1958. október 19.
      Útlevélszám: 0000148, kiállítás helye és ideje: Srpsko Sarajevo, 1998. július 26. (érvénytelenítve)
      Személyazonosító igazolvány száma: 03ETA0150
      Személyazonosító szám: 1910958130007
      Álnév: Cicko
      Lakcím: CENTREK társaság, Pale, Bosznia-Hercegovina
      3.   ECIM (EĆIM), Ljuban
      Születési hely és idő: Sviljanac, Bosznia-Hercegovina, 1964. január 6.
      Útlevélszám: 0144290, kiállítás helye és ideje: Banja Luka, 1998. november 21. (érvénytelenítve)
      Személyazonosító igazolvány száma: 03GCE3530
      Személyazonosító szám: 0601964100083
      Álnév:
      Lakcím: Ulica Stevana Mokranjca 26., Banja Luka, Bosznia-Hercegovina
      4.   HADZIC (HADŽIĆ), Goranka
      Branko és Milena HADZIC (HADŽIĆ) lánya
      Születési hely és idő: Vinkovci járás, Horvátország, 1962. június 18.
      Útlevélszám:
      Személyazonosító igazolvány száma: 1806962308218 (JMBG), Személyazonosító igazolvány száma 569934/03.
      Álnév:
      Lakcím: Aranj Janosa 9., Újvidék, Szerbia
      Kapcsolata olyan személyekkel, akik ellen háborús bűnök miatt vádat emeltek: Goran HADZIC (HADŽIĆ) testvére.
      5.   HADZIC (HADŽIĆ), Ivana
      Goran és Zivka HADZIC (HADŽIĆ) lánya
      Születési hely és idő: Vukovár, Horvátország, 1983. február 25.
      Útlevélszám:
      Személyazonosító igazolvány száma:
      Álnév:
      Lakcím: Aranj Janosa 9., Újvidék, Szerbia
      Kapcsolata olyan személyekkel, akik ellen háborús bűnök miatt vádat emeltek: Goran HADZIC (HADŽIĆ) lánya.
      6.   HADZIC (HADŽIĆ), Srecko (Srećko)
      Goran és Živka HADZIC (HADŽIĆ) fia
      Születési hely és idő: Vukovár, Horvátország, 1987. október 8.
      Útlevélszám:
      Személyazonosító igazolvány száma:
      Álnév:
      Lakcím: Aranj Janosa 9., Újvidék, Szerbia
      Kapcsolata olyan személyekkel, akik ellen háborús bűnök miatt vádat emeltek: Goran HADZIC (HADŽIĆ) fia.
      7.   HADZIC (HADŽIĆ), Zivka (Živka)
      Branislav NUDIC (NUDIĆ) lánya
      Születési hely és idő: Vinkovci, Horvátország, 1957. június 9.
      Útlevélszám:
      Személyazonosító igazolvány száma:
      Álnév:
      Lakcím: Aranj Janosa 9., Újvidék, Szerbia
      Kapcsolata olyan személyekkel, akik ellen háborús bűnök miatt vádat emeltek: Goran HADZIC (HADŽIĆ) házastársa.
      8.   JOVICIC (JOVIČIĆ), Predrag
      Desmir JOVICIC (JOVIČIĆ) fia
      Születési hely és idő: Pale, Bosznia-Hercegovina, 1963. március 1.
      Útlevélszám: 4363551
      Személyazonosító igazolvány száma: 03DYA0852
      Személyazonosító szám: 0103963173133
      Álnév:
      Lakcím: Milanan Simovica 23., Pale, Bosznia-Hercegovina
      9.   KESEROVIC (KESEROVIĆ), Dragomir
      Slavko fia
      Születési hely és idő: Piskavica, Banja Luka, Bosznia-Hercegovina, 1957. június 8.
      Útlevélszám: 4191306
      Személyazonosító igazolvány száma: 04GCH5156
      Személyazonosító szám: 0806957100028
      Álnév:
      Lakcím:
      10.   KIJAC, Dragan
      Születési hely és idő: Szarajevó, Bosznia-Hercegovina, 1955. október 6.
      Útlevélszám:
      Személyazonosító igazolvány száma:
      Személyazonosító szám:
      Álnév:
      Lakcím:
      11.   KOJIC (KOJIĆ), Radomir
      Milanko és Zlatana fia
      Születési hely és idő: Bijela Voda, Sokolac, Bosznia-Hercegovina, 1950. november 23.
      Útlevélszám: 4742002, kiállítás helye és ideje: Szarajevó, 2002. (érvényesség lejárta: 2007)
      Személyazonosító igazolvány száma: 03DYA1935. Kiállítás helye és ideje: Szarajevó, 2003. július 7.
      Személyazonosító szám: 2311950173133
      Álnév: Mineur vagy Ratko
      Lakcím: Trifka Grabeza 115., Pale vagy Hotel KRISTAL, Jahorina, Bosznia-Hercegovina
      12.   KOVAC (KOVAČ), Tomislav
      Vaso fia
      Születési hely és idő: Szarajevó, Bosznia-Hercegovina, 1959. december 4.
      Útlevélszám:
      Személyazonosító igazolvány száma:
      Személyazonosító szám: 0412959171315
      Álnév: Tomo
      Lakcím: Bijela, Montenegró és Pale, Bosznia-Hercegovina
      13.   KUJUNDZIC (KUJUNDŽIĆ), Predrag
      Vasilija fia
      Születési hely és idő: Suho Pole, Doboj, Bosznia-Hercegovina, 1961. január 30.
      Útlevélszám:
      Személyazonosító igazolvány száma: 03GFB1318
      Személyazonosító szám: 3001961120044
      Álnév: Predo
      Lakcím: Doboj, Bosznia-Hercegovina
      14.   LUKOVIC (LUKOVIĆ), Milorad Ulemek
      Születési hely és idő: Belgrád, Szerbia, 1968. május 15.
      Útlevélszám:
      Személyazonosító igazolvány száma:
      Személyazonosító szám:
      Álnév: Legija (hamis személyazonosság IVANIC, Zeljko [IVANIĆ, Željko] név alatt)
      Lakcím: bebörtönözve (Belgrádi Kerületi Börtön, Bacvanska 14., Belgrád)
      15.   MALIS (MALIŠ), Milomir
      Dejan Malis (Mališ) fia
      Születési hely és idő: Bjelice, 1966. augusztus 3.
      Útlevélszám:
      Személyazonosító igazolvány száma:
      Személyazonosító szám: 0308966131572
      Álnév:
      Lakcím: Vojvode Putnika, Foca, Bosznia-Hercegovina
      16.   MANDIC (MANDIĆ), Momcilo (Momčilo)
      Születési hely és idő: Kalinovik, Bosznia-Hercegovina, 1954. május 1.
      Útlevélszám: 0121391. Kiállítás helye és ideje: Sprsko Sarajevo, Bosznia-Hercegovina, 1999. május 12. (érvénytelenítve)
      Személyazonosító igazolvány száma:
      Személyazonosító szám: 0105954171511
      Álnév: Momo
      Lakcím: bebörtönözve
      17.   MARIC (MARIĆ), Milorad
      Vinko Maric (Marić) fia
      Születési hely és idő: Visoko, Bosznia-Hercegovina, 1957. szeptember 9.
      Útlevélszám: 4587936
      Személyazonosító igazolvány száma: 04GKB5268
      Személyazonosító szám: 0909957171778
      Álnév:
      Lakcím: Vuka Karadzica 148., Zvornik, Bosznia-Hercegovina
      18.   MICEVIC (MIČEVIĆ), Jelenko
      Luka és Desanka (leánykori neve: Simic [Simić]) fia
      Születési hely és idő: a Konjic melletti Borci, Bosznia-Hercegovina, 1947. augusztus 8.
      Útlevélszám: 4166874
      Személyazonosító igazolvány száma: 03BIA3452
      Személyazonosító szám: 0808947710266
      Álnév: Filaret
      Lakcím: Milesevói monostor, Szerbia
      19.   MLADIC (MLADIĆ), Biljana (leánykori neve: STOJCEVSKA [STOJČEVSKA])
      Strahilo STOJCEVSKI (STOJČEVSKI) és Svetlinka STOJCEVSKA (STOJČEVSKA) lánya
      Születési hely és idő: Szkopje, Macedónia Volt Jugoszláv Köztársaság, 1972. május 30.
      Útlevélszám:
      Személyazonosító igazolvány száma: 3005972455086 (JMBG)
      Álnév:
      Lakcím: bejelentve: Blagoja Parovica 117a., Belgrád, valós lakhely: Vidikovacki venac 83, Belgrád, Szerbia
      Kapcsolata olyan személyekkel, akik ellen háborús bűnök miatt vádat emeltek: Ratko MLADIC (MLADIĆ) menye
      20.   MLADIC (MLADIĆ), Bosiljka (leánykori neve: JEGDIC [JEGDIĆ])
      Petar JEGDIC (JEGDIĆ) lánya
      Születési hely és idő: Okrugljaca, Virovitica járás, Horvátország, 1947. július 20.
      Személyazonosító igazolvány száma: 2007947455100 (JMBG)
      Személyazonosító igazolvány száma: T77619, kiállítás helye és ideje: Belgrád SUP, 1992. május 31.
      Lakcím: Blagoja Parovica 117a., Belgrád, Szerbia
      Kapcsolata olyan személyekkel, akik ellen háborús bűnök miatt vádat emeltek: Ratko MLADIC (MLADIĆ) felesége
      21.   MLADIC (MLADIĆ), Darko
      Ratko és Bosiljka MLADIC (MLADIĆ) fia
      Születési hely és idő: Skopje, Macedónia Volt Jugoszláv Köztársaság, 1969. augusztus 19.
      Útlevélszám: SCG passport no 003220335, kiállítás ideje: 2002. február 26.
      Személyazonosító igazolvány száma: 1908969450106 (JMBG); személyazonosító igazolvány száma B112059, kiállítás helye és ideje: Belgrád SUP, 1994. április 8.
      Álnév:
      Lakcím: Vidikovacki venac 83., Belgrád, Szerbia
      Kapcsolata olyan személyekkel, akik ellen háborús bűnök miatt vádat emeltek: Ratko MLADIC (MLADIĆ) fia.
      22.   NINKOVIC (NINKOVIĆ), Milan
      Simo fia
      Születési hely és idő: Doboj, Bosznia-Hercegovina, 1943. június 15.
      Útlevélszám: 3944452
      Személyazonosító igazolvány száma: 04GFE3783
      Személyazonosító szám: 1506943120018
      Álnév:
      Lakcím:
      23.   OSTOJIC (OSTOJIĆ), Velibor
      Jozo fia
      Születési hely és idő: Celebici, Foca, Bosznia-Hercegovina, 1945. augusztus 8.
      Útlevélszám:
      Személyazonosító igazolvány száma:
      Személyazonosító szám:
      Álnév:
      Lakcím:
      24.   OSTOJIC (OSTOJIĆ), Zoran
      Mico OSTOJIC (OSTOJIĆ) fia
      Születési hely és idő: Szarajevó, Bosznia-Hercegovin, 1961. március 29.
      Útlevélszám:
      Személyazonosító igazolvány száma: 04BSF6085
      Személyazonosító szám: 2903961172656
      Álnév:
      Lakcím: Malta 25., Szarajevó, Bosznia-Hercegovina
      25.   PAVLOVIC (PAVLOVIĆ), Petko
      Milovan PAVLOVIC (PAVLOVIĆ) fia
      Születési hely és idő: Ratkovici, Bosznia-Hercegovina, 1957. június 6.
      Útlevélszám: 4588517
      Személyazonosító igazolvány száma: 03GKA9274
      Személyazonosító szám: 0606957183137
      Álnév:
      Lakcím: Vuka Karadjica 148., Zvornik, Bosznia-Hercegovina
      26.   POPOVIC (POPOVIĆ), Cedomir (Čedomir)
      Radomir POPOVIC (POPOVIĆ) fia
      Születési hely és idő: Petrovici, 1950. március 24.
      Útlevélszám:
      Személyazonosító igazolvány száma: 04FAA3580
      Személyazonosító szám: 2403950151018
      Álnév:
      Lakcím: Crnogorska 36., Bileca, Bosznia-Hercegovina
      27.   PUHALO, Branislav
      Djuro fia
      Születési hely és idő: Foca, Bosznia-Hercegovina, 1963. augusztus 30.
      Útlevélszám:
      Személyazonosító igazolvány száma:
      Személyazonosító szám: 3008963171929
      Álnév:
      Lakcím:
      28.   RADOVIC (RADOVIĆ), Nade
      Milorad RADOVIC (RADOVIĆ) fia
      Születési hely és idő: Foca, Bosznia-Hercegovina, 1951. január 26.
      Útlevélszám: régi 0123256 (érvénytelenítve)
      Személyazonosító igazolvány száma: 03GJA2918
      Személyazonosító szám: 2601951131548
      Álnév:
      Lakcím: Stepe Stepanovica 12., Foca/Srbinje, Bosznia-Hercegovina
      29.   RATIC (RATIĆ), Branko
      Születési hely és idő: MIHALJEVCI SLAVONSKA POZEGA, Bosznia-Hercegovina, 1957. november 26.
      Útlevélszám: 0442022. Kiállítás helye és ideje: Banja Luka, 1999. szeptember 17.
      Személyazonosító igazolvány száma: 03GCA8959
      Személyazonosító szám: 2611957173132
      Álnév:
      Lakcím: Ulica Krfska 42., Banja Luka, Bosznia-Hercegovina
      30.   ROGULJIC (ROGULJIĆ), Slavko
      Születési hely és idő: Srpska Crnja Hetin, Szerbia, 1952. május 15.
      Érvénytelen útlevelek: Útlevélszám: 3747158, kiállítás helye és ideje: Banja Luka, 2002. április 12., 2007. április 12-én lejárt. Útlevélszám: 0020222, kiállítás helye és ideje: Banja Luka, 1988. augusztus 25., 2003. augusztus 25-én lejárt.
      Személyazonosító igazolvány száma: 04EFA1053
      Személyazonosító szám: 1505952103022
      Álnév:
      Lakcím: Vojvode Misica 21., Laktasi, Bosznia-Hercegovina
      31.   SAROVIC (ŠAROVIĆ), Mirko
      Születési hely és idő: Rusanovici-Rogatica, Bosznia-Hercegovina, 1956. szeptember 16.
      Útlevélszám: 4363471, kiállítás helye: Istocno Sarajevo, 2008. október 8-ig érvényes
      Személyazonosító igazolvány száma: 04PEA4585
      Személyazonosító szám: 1609956172657
      Álnév:
      Lakcím: Bjelopoljska 42., 71216 Srpsko Sarajevo, Bosznia-Hercegovina
      32.   SKOCAJIC (SKOČAJIĆ), Mrksa (Mrkša)
      Dejan SKOCAJIC (SKOČAJIĆ) fia
      Születési hely és idő: Blagaj, Bosznia-Hercegovina, 1953. augusztus 5.
      Útlevélszám: 3681597
      Személyazonosító igazolvány száma: 04GDB9950
      Személyazonosító szám: 0508953150038
      Álnév:
      Lakcím: Trebinjskih Brigade, Trebinje, Bosznia-Hercegovina
      33.   VRACAR (VRAČAR), Milenko
      Születési hely és idő: Nisavici, Prijedor, Bosznia-Hercegovina, 1956. május 15.
      Érvénytelen útlevelek: Útlevélszám: 3865548, kiállítás helye és ideje: Banja Luka, 2002. augusztus 29., 2007. augusztus 29-én lejárt. Útlevélszám: 0280280, kiállítás helye és ideje: Banja Luka, 1999. december 4., 2004. december 4-én lejárt. Útlevélszám: 0062130, kiállítás helye és ideje: Banja Luka, Bosznia-Hercegovina, 1998. szeptember 16.
      Személyazonosító igazolvány száma: 03GCE6934
      Személyazonosító szám: 1505956160012
      Álnév:
      Lakcím: Save Ljuboje 14., Banja Luka, Bosznia-Hercegovina
      34.   ZOGOVIC (ZOGOVIĆ), Milan
      Jovan fia
      Születési hely és idő: Dobrusa, 1939. október 7.
      Útlevélszám:
      Személyazonosító igazolvány száma:
      Személyazonosító szám:
      Álnév:
      Lakcím: